На основу члана 62. Закона о јавним медијским сервисима („Службени гласник РСˮ, бр. 83/14, 103/15 и 108/16), члана 8. Закона о буџету Републике Србије за 2017. годину („Службени гласник РСˮ, броj 99/16), и члана 42. став 1. Закона о Влади („Службени гласник РСˮ, бр. 55/05, 71/05–исправка 101/07, 65/08, 16/11, 68/12–УС, 72/12, 7/14–УС и 44/14),

Влада доноси

УРЕДБУ

О ФИНАНСИРАЊУ ЈАВНИХ MЕДИЈСКИХ СЕРВИСА ИЗ БУЏЕТА

РЕПУБЛИКЕ СРБИЈЕ У 2017. ГОДИНИ

Члан 1.

 Овом Уредбом врши се распоред и уређује начин преноса средстава из буџета Републике Србије јавним медијским сервисима: Јавној медијској установи „Радио–телевизија Србијеˮ и Јавној медијској установи „Радио–телевизија Војводинеˮ, за период од 1. јануара 2017. године до 31. децембра 2017. године.

Члан 2.

 Средства утврђена Законом о буџету Републике Србије за 2017. годину на Разделу 27.0 – Министарство културе и информисања, функционална класификација 820 – Услуге културе, Програм 1204, Пројекат 0009 – Финансирање основне делатности јавних медијских сервиса, Економска класификација 451 – Субвенције јавним нефинансијским предузећима и организацијама, у износу од 4.000.000.000 динара, распоређују се тако да Јавној медијској установи „Радио–телевизија Србије“ припадају средства у износу од 3.100.000.000 динара, а Јавној медијској установи „Радио–телевизија Војводине“ припадају средства у износу од 900.000.000 динара.

Члан 3.

Средства из члана 2. ове уредбе преносе се јавним медијским сервисима у дванаест једнаких месечних износа на основу уговора који се закључује између Министарства културе и информисања и Јавне медијске установе „Радио–телевизија Србије“ и Јавне медијске установе „Радио–телевизија Војводине“.

Члан 4.

 Ова уредба ступа на снагу даном објављивања у „Службеном гласнику Републике Србије“.

05 Број:

У Београду,

 ВЛАДА

 ПРЕДСЕДНИК

 Александар Вучић